Улетку вы пабывалі на публічнай лекцыі Івана Красцева (заўв. рэд. – еўрапейскі палітычны філосаф), і тая думка, што вы вылучылі на сваёй старонцы ў фэйсбуку (працытаваны Красцевым Ясперс), мне здаецца, вельмі падыходзіць да нашай рэальнасці: “Фатэрлэнд – гэта зямля, дзе ты ўсё разумееш і спадзяешся быць зразумелым”. Што наконт другой часткі гэтай цытаты? Ваша творчасць – гэта жаданне сказаць ці жаданне яшчэ і быць зразумелым?